text: Seerne raser: Jens Elkjær skal ikke have en krone
  14 november 2015 kl. 10.13
  TV SYDs seere mener ikke, at Jens Elkjær fortjener en fratrædelsesaftale på flere millioner kroner. 
  TV SYD kunne fredag fortælle, at sundhedsdirektør i Region Syddanmark, Jens Elkjær, forlader jobbet i regionen efter en række sager om ham.
  På samme måde fortalte TV SYD, at sundhedsdirektøren får en pæn pose penge med, når han fratræder sin stilling i Region Syddanmark. Op til ti millioner kroner vurderede regionsrådsmedlemmerne, at Jens Elkjær kan få i kompensation. Og det er ifølge TV SYDs seere alt for mange penge.
  - Han skal ikke have en krone, skriver Harald Schmidt på Facebook, som er en af de flere hundrede, der har kommenteret artiklen.
  Du kan læse flere af seernes kommentarer herunder, eller du kan deltage i debatten på TV SYDs Facebook.
  
  